OpenLLM-France/wikimedia huggingface dataset:
# Zoriàne

Zoriàne (en ucraïnès: Зоряне) és un poble de la República Autònoma de Crimea a Ucraïna, que el 2014 tenia 351 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Tatiana Birxtein

Tatiana Maksímovna Birxtein, rus: Татьяна Максимовна Бирштейн (20 de desembre de 1928, Leningrad – 23 de febrer de 2022) va ser una física russa i soviètica, doctora en Ciències Físiques i Matemàtiques, coneguda per les seves contribucions a la física estadística de polímers.

## Vida

Nasqué en una família de metges - el terapeuta Max (Mordukh) Mirónavitx Birstein (1885, Brest-Litovsk - 1949, Leningrad), un graduat de la Facultat de Medicina de la Universitat de Tartu (1913), i la fisiatra Marïi Izraïlevni Babinoi (1897, Moguilev - 1987, Leningrad). El seu pare era l'encarregat del departament de teràpia a l'hospital Volodarski, la seva mare va treballar en dispensaris de tuberculosos.
Es va graduar al Departament de Física de la Universitat Estatal de Leningrad el 1951 i va fer un postgrau a la Universitat Pedagògica Estatal Herzen de Leningrad (1954-1958, amb Mikhaïl Volkenstein com a supervisor). Des de 1991 és professora i des de 1998 és científica d'honor de la Federació de Rússia.
És professora del Departament de Biofísica Molecular de la Facultat de Física de la Universitat Estatal de Sant Petersburg, i investigadora associada de l'Institut de Compostos Macromoleculars de l'Acadèmia Russa de les Ciències (des de 1986).
Àrea d'interès: sistemes física estadística de polímer: transicions de fase, adsorció, i sistemes de polielectròlits polimèrics, d'autoorganització de copolímers de bloc, estructures cristal·lines en els sistemes polimèrics, raspall polimèric.
Àrees d'interès científic: física estadística de sistemes de polímers: transicions de fase, adsorció, sistemes de polímers i polielectròlits, autoorganització de copolímers de bloc, estructures cristal·lines en els sistemes polimèrics, raspalls polimèrics.
El 22 de febrer de 2007 fou guardonada amb el Premi L'Oréal UNESCO per a Dones en Ciència. El premi li fou atorgat per la seva "contribució a la comprensió de les formes, mides i moviments de les molècules grans."

## Premis i reconeixements

* Medalla de la defensa de Leningrad (1944)
* Científica d'honor de la Federació de Rússia.
* Professor Soros (1994-1995, 1996, 1997, 1998)
* Premi L'Oréal-UNESCO «Dones en la Ciència" 'Per la seva contribució a la comprensió de les formes, mides i moviments de les molècules grans', 2007
* Premi V. A. Karguin ARC (2008)

## Família

* Marit - David Naúmovitx Mirlin, físic, (1925-2013), doctor en Ciències Físiques i Matemàtiques, professor.
** Fill - Aleksandr Davídovitx Mirlin, físic (nascut el 1962), Candidat de Ciències Físiques i Matemàtiques (1992), professor de la Universitat de Karlsruhe.
** Filla - Ielena Davídovna Mirlin, programadora.

## Referències

* ↑ El seu cognom sol aparèixer transcrit com Birshtein o Birstein
* 1 2 (rus) Tatiana Maksímovna Birxtein Arxivat 2018-04-05 a Wayback Machine., www.imc.macro.ru, Consultat el 16 de novembre del 2015
* ↑ No només sobre el bloqueig (rus)
* ↑ «Five outstanding women scientists receive L'Oréal-UNESCO Awards for Women in Science 2007». UNESCOPRESS, 02-03-2007. [Consulta: 16 novembre 2015].
# Jason McCartney

Jason McCartney (Honolulu, Hawaii, 3 de setembre del 1973) és un ciclista estatunidenc, ja retirat, que fou professional del 1999 fins al 2013. Especialista en contrarellotge, la seva victòria més important va ser una etapa a la Volta a Espanya de 2007. Va prendre part, sense sort, als Jocs Olímpics d'Estiu de 2004 i 2008.

## Palmarès

* 2002
** 1r al Tour de Kansas City i vencedor d'una etapa
** Vencedor d'una etapa al Tour de Toona
* 2003
** 1r al Joe Martin Stage Race i vencedor de 2 etapes
** Vencedor de 2 etapes a la Gateway Cup
* 2004
** Vencedor d'una etapa a la Volta a Geòrgia
* 2007
** Vencedor d'una etapa a la Volta a Espanya
* 2012
** Vencedor d'una etapa a la Volta a Portugal

### Resultats a la Volta a Espanya

* 2007. 76è de la classificació general. Vencedor d'una etapa

### Resultats al Giro d'Itàlia

* 2005. 138è de la classificació general
* 2006. 135è de la classificació general
* 2008. 95è de la classificació general
* 2009. 63è de la classificació general

## Referències

* ↑ «MAC CARTNEY Jason». [Consulta: 30 desembre 2022].
* ↑ AS, Diario. «De Hawai a Villacarrillo» (en castellà), 16-09-2007. [Consulta: 30 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Jason MAC CARTNEY» (en italià). [Consulta: 30 desembre 2022].
* ↑ «Olympedia – Jason McCartney». [Consulta: 30 desembre 2022].

## Enllaços externs

* Fitxa a sitiodeciclismo.net
# Lloret de raquetes dorsidaurat

El lloret de raquetes dorsidaurat (Prioniturus platurus) és una espècie d'ocell de la família dels psitàcids que habita zones boscoses de les illes Sulawesi, Sula, Sangihe i Talaud.
# Zemné

Zemné és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 2.112 habitants. És documentat per primera vegada el 1113.

## Ciutats agermanades

Zemné està agermanat amb:
* Bana, Hongria
* Tab, Hongria
* Mosonszolnok, Hongria
* Tešedíkovo, Eslovàquia

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 6 agost 2022].
* ↑ «História obce - Oficiálna stránka obce Zemné». [Consulta: 7 agost 2022].
* ↑ «Družobné mestá - Oficiálna stránka obce Zemné». [Consulta: 7 agost 2022].
# Lin Xin

Lin Xin (廩辛, 1225 - 1220 aEC) va ser un rei de la Dinastia Shang de la història xinesa. El seu nom personal d'acord amb els Annals de Bambú era Feng Xin (冯辛), un altre llibre dit La Gent Històrica del Llibre Han (汉书, 古今人表) també l'anomena Feng Xin.
Lin va obtenir el seu tron l'any del Gengyan (庚寅) i la seva capital estava situada a Yin (殷). Segons els Annals de Bambú va governar durant 4 anys, tot i això als Registres del Gran Historiador s'afirma que van ser 6 anys.

## Referències

* ↑ Trình Doãn Thắng, Ngô Trâu Cương, Thái Thành, sách đã dẫn, p. 18
Lin Xin Dinastia Shang :
| Precedit per: Zu Jia | Rei de la Xina | Succeït per: Kang Ding |
# Nova Cançó Basca

Nova Cançó Basca (en basc, Euskal Kantagintza Berria) és el nom del moviment musical que des dels anys seixanta del segle xx fins als vuitanta es va desenvolupar al País Basc i Navarra, impulsat pel context polític que es vivia. És la versió en basca d'un moviment similar que es produeix en diverses parts d'Espanya en aquesta mateixa època, donant lloc per exemple a la Nova Cançó a Catalunya. Així com el moviment sorgit a Catalunya es bassa en el col·lectiu Els Setze Jutges, al País Basc es va convertir en el moviment cultural Ez Dok Amairu.

## Referències

* ↑ «Introducció al moviment cultural Ez Dok Amairu» (en castellà). Euskonews, 15-01-2010. [Consulta: 14 febrer 2016].
# Taterillus lacustris

Taterillus lacustris és una espècie de mamífer rosegador de la família dels múrids. Viu a l'extrem septentrional del Camerun i Nigèria. Els seus hàbitats naturals són els matollars, els camps en guaret i les vores dels camps. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, lacustris, significa 'lacustre' en llatí.

## Referències

* ↑ Granjon, L. Taterillus lacustris. UICN 2008. Llista Vermella d'espècies amenaçades de la UICN, edició 2008, consultada el 8 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Stará Voda

Stará Voda és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1828.
# Ivan Nielsen

Ivan Nielsen (Frederiksberg, 9 d'octubre de 1956) és un exfutbolista danès de la dècada de 1980.
Fou 51 cops internacional amb la selecció de Dinamarca amb la qual participà en la Copa del Món de futbol de 1986.
Pel que fa a clubs, defensà els colors de Feyenoord i PSV Eindhoven.

## Referències

* ↑ Danish national team profile
* ↑ (danès) F.C. Copenhagen profile
* ↑ (danès) ShowStars profile
* ↑ (neerlandès) Feyenoord-online profile
# Luemschwiller

Luemschwiller (en alsacià Lüemschwíller en alemany Lümschweiler) és un municipi francès a la regió del Gran Est, al departament de l'Alt Rin. L'any 2005 tenia 709 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 504 | 516 | 535 | 644 | 674 | 682 |

## Administració

Llista d'alcaldes :
| Període | Identitat | Partit |
| 2001- | Michel Muller | |
# Zemledélets

Zemledélets (en rus: Земледе́лец) és un poble (un possiólok) de l'óblast de Briansk, a Rússia, que el 2013 tenia 16 habitants, pertany al districte de Sevsk.

## Referències

* ↑ «Восточная Заря (Севский район)». www.kray32.ru. Arxivat de l'original el 2019-08-15. [Consulta: 15 agost 2019].
# Zona zàping

El Zona zàping és un recull d'imatges de continguts esportius que ofereixen les diferents televisions, tant estatals com internacionals. Aquestes imatges destaquen per la seva espectacularitat, perquè són especialment curioses o perquè permeten repassar l'actualitat esportiva sobretot de futbol i del Barça. En resum, tot el que relaciona amb el món dels esports que s'emeti per televisió i tingui un clar interès per a l'espectador. Va néixer el 2004.
També s'emeten imatges de pífies, caigudes o jugades espectaculars que envien els propis teleespectadors del programa i sortegen un televisor.
Anteriorment, a l'inici del programa, s'havien fet paròdies o canços (dels Buhos) relacionades amb l'actualitat blaugrana, evidentment.

## Referències

* ↑ «Zona zàping». TV3. [Consulta: 23 febrer 2019].
* ↑ «I a més a més... imprescindibles i noves apostes». TV3, 01-09-2022. [Consulta: 9 setembre 2022].
* ↑ Buhos Oficial. «Buhos "El Chorreo" a TV3», 10-05-2009. [Consulta: 10 març 2019].
# Okroixka

Okroixka (en rus: окро́шка) és una sopa freda d'origen rus i probablement originària de la regió del Volga.
La sopa clàssica és una barreja principalment de verdures crues (com cogombre, rave i ceba tendra), patata bullida, ous i carn cuita (vedella, salsitxes o pernil amb kvass). L'okroixka s'acostuma a adornar amb crema agra (smetana). Les versions posteriors que van aparèixer per primera vegada a l'època soviètica utilitzen quefir lleuger o diluït, sèrum de llet, vinagre o aigua mineral en lloc de kvass.
Els ingredients es tallen a daus i després es barregen amb kvass just abans de menjar. La proporció d'aliments picats respecte al kvass és similar a la del cereal a la llet; això permet que les verdures conservin la seva textura. Per la mateixa raó, tot i que els ingredients són similars als d'una amanida russa, el sabor de l'okroixka és força diferent al de l'amanida. Es consumeix sobretot a l'estiu perquè la sopa combina el gust refrescant del kvass i la lleugeresa d'una amanida. S'hi pot afegir sal i sucre segons el gust. A les receptes amb aigua mineral també s'hi afegeix suc de llimona acabat d'esprémer.

## Referències

* ↑ William Pokhlyobkin about okroshka (in Russian)
* ↑ «Okroshka» (en anglès). [Consulta: 3 octubre 2018].

## Vegeu també

* Gastronomia de Belarús
* Gastronomia de Rússia
# Tiffert N'Ait Hamza

Tiffert N'Ait Hamza (en àrab تيفرت نآيت حمزة, Tīffart N-Āyt Ḥamza; en amazic ⵜⵉⴼⴼⵔⵜ ⵏ ⴰⵢⵜ ⵃⵎⵣⴰ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 3.944 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Starý Smokovec

Starý Smokovec (en hongarès: Ótátrafüred; en alemany: Altschmecks; en polonès: Stary Smokowiec) és part del poble de Vysoké Tatry, localitzat al nord d'Eslovàquia, als Tatras. La traducció del nom a català significa "Vell Smokovec".
Starý Smokovec és una estació molt popular per esquiar i fer muntanyisme. També és el nus d'interconnexió per al ferrocarril elèctric dels Tatras que connecta Poprad, Tatranská Lomnica i Štrbské Pleso.
Entre les principals edificacions del districte hi ha el sanatori i el Gran Hotel (fundat el 1904). Es connecta a la petita estació d'esquí de Hrebienok a 1285 metres d'altitud a través d'un funicular.

## Galeria

* El centre de Starý Smokovec
* Vista de les muntanyes Tatras des del nord-oest del poble. El gran pic a la dreta és el Slavkovský štít
* Una església a Starý Smokovec

## Enllaços externs

* http://www.tanap.sk/starysmokovec.html Arxivat 2006-09-30 a Wayback Machine.
* http://www.vysoketatry.com/obce/ssmokovec/en.html
** http://www.vysoketatry.com/mapy/ssmokovecd/ssmokovecd.html - mapa del poble.
* http://www.vysoketatry.org/skiing/hrebienok.html Arxivat 2006-12-30 a Wayback Machine. - informació d'esquí.
# Ivan Muhvić

Ivan Muhvić (Rijeka, 30 de març de 1876 - Zagreb, 19 d'abril de 1942) fou un director d'orquestra, capellà militar i compositor croat.

## Biografia

Des de 1901 fins a la seva mort, va ser capellà de diverses unitats militars a Zagreb. Entre 1902 i 1909 va organitzar grans concerts d'orquestra simfònica. L'any 1910, un grup de videògrafs de la "Östereichische Grammophon Gesellschaft" (Societat Austríaca de Gramòfons), una branca de la companyia "La voz de su amo", van venir a Zagreb i van gravar gairebé tots els artistes del país, així com alguns estrangers que eren membres de el teatre de Zagreb. Entre d'altres, a la sala gran de l'aleshores Pruckner Hotel, també van gravar la Música Militar del 53è Regiment Imperial i Reial sota la direcció del capellà Ivan Muhvić. La majoria de les gravacions estaven destinades al mercat nacional, i interpretaven cançons populars i conegudes. Aquests són els enregistraments més antics registrats al territori de Croàcia, i els enregistraments sonors de la música de Muhvić s'han conservat fins als nostres dies. Poc després, com a director de banda a Zagreb, va marxar a Berlín, on l'any 1921 va gravar un gran nombre d'himnes nacionals, cançons populars, nadales, bandes de música, etc. a la "Deutsches Gramophon Gesellschaft". Alguns d'aquests enregistraments també són al catàleg de la companyia "Polydor" publicat a Viena l'any 1927. Com a membre de la Societat "Germans del Drac Croat" amb el títol de Drac de Rijeka, va compondre l'himne DBHZ, Zmajevka (Libélula).
Al Regne de Iugoslàvia, Muhvić es va convertir en el mestre de capella de música de la regió divisional de Sava. La Biblioteca Nacional i Universitària té un enregistrament d'ell dirigint una interpretació de l'himne nacional croat de 1936. També va compondre la banda de música de Maček, que probablement servia per a les necessitats de protecció croata. Avui és popular la marxa que fa l'orquestra de l'exèrcit croat.
Durant l'Estat Independent de Croàcia, va ser el director d'orquestra de l'Air Force Music.

## Obres

A més de dirigir, també va compondre amb èxit, sobretot per a la banda de música, i va fer treballs pedagògics, ensenyant orquestració per a bandes militars a l'Acadèmia de Música de Zagreb des de 1936 fins a 1941. Va compondre cançons orquestrals i cantates. Entre les seves obres més importants destaquen l'òpera Uskok, l'obertura Zrinski-Frankopan, la Missa eslava antiga i la finalització de l'òpera inacabada de Pavlih Viktor Parma.

## Referències

* 1 2 3 4 radiomuseum-croatia.com, povijest fonografa i gramofona. Inačica izvorne stranice arhivirana 17. svibnja 2009. Pristupljeno 4. siječnja 2012.
* 1 2 Ivan Gerersdorfer: Koncerti sa starih ploča, Muzej Grada Zagreba (PDF). Inačica izvorne stranice (PDF) arhivirana 23. lipnja 2013. Pristupljeno 4. siječnja 2012.
* ↑ Svečano sijelo Glavnog zbora DBHZ u povodu 100. obljetnice osnutka i 15. obljetnice obnove
* 1 2 Značajne prinove NSK u 2010., izbor - katalog izložbe, 93. str.
* 1 2 OSRH, puhački simfonijski orkestar Oružanih snaga RH
* ↑ Sojat-Bikić, Glazba iz kutije, MGZ (PDF). Inačica izvorne stranice (PDF) arhivirana 23. lipnja 2013. Pristupljeno 4. siječnja 2012.
# Luena (Angola)

Luena (fins 1975 Vila Luso) és un municipi de la província de Moxico. Té una població de 350.803 habitants. Comprèn les comunes de Cangumbe-Kachipoque, Lucusse, Luena i Lutuai (o Muangai). Al seu territori hi ha la reserva forestal de Luena i el Parc Nacional de Cameia. Les llengües més parlades al municipi són el lovale, el chokwe, Ovimbundu, Mbunda, lunda i nganguela. Té una estació del Caminho de Ferro de Benguela

## Història

La regió fou explorada pels portuguesos Serpa Pinto i Silva Porto en 1894-1895. Luena és coneguda per ser el lloc on és enterrat l'antic líder d'UNITA Jonas Savimbi, qui fou mort a trets per tropes del govern durant la fi de la Guerra Civil angolesa el 22 de febrer de 2002. El 3 de gener de 2008 la tomba de Savimbi fou profanada per quatre membres de l'ala juvenil del MPLA, que foren arrestats pels fets.

## Referències

* ↑ Luena al web del cens d'Angola
* ↑ The end of the war: the Luena Memorandum of Understanding
* ↑ "Jonas Savimbi's tomb vandalised, says UNITA", Mail and Guardian, January 23, 2008.
# Éclaires

Éclaires és un municipi francès, situat al departament del Marne i a la regió del Gran Est. L'any 2007 tenia 88 habitants.

## Demografia
### Població

El 2007 la població de fet d'Éclaires era de 88 persones. Hi havia 36 famílies, de les quals 12 eren unipersonals (8 homes vivint sols i 4 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 35 eren l'habitatge principal de la família, 8 eren segones residències i 9 estaven desocupats. 45 eren cases i 7 eren apartaments. Dels 35 habitatges principals, 23 estaven ocupats pels seus propietaris i 12 estaven llogats i ocupats pels llogaters; 1 tenia dues cambres, 5 en tenien tres, 9 en tenien quatre i 20 en tenien cinc o més. 35 habitatges disposaven pel capbaix d'una plaça de pàrquing. A 21 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Éclaires el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 8 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 8 |
| 8 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 51 persones, 39 eren actives i 12 eren inactives. De les 39 persones actives 36 estaven ocupades (22 homes i 14 dones) i 3 estaven aturades (1 home i 2 dones). De les 12 persones inactives 2 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de construcció.
L'únic servei als particulars que hi havia el 2009 era una empresa de construcció.
L'any 2000 a Éclaires hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Éclaires a l'INSEE.
* Évolution et structure de la population Fitxa amb el detall de dades d'Éclaires a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Livingstone

* No s'ha de confondre amb Livingston.
«Livingstone» té aquests significats:
* Livingstone (Zàmbia)
* Cascades Livingstone, sèrie de ràpids i salts d'aigua
* David Livingstone (Blantyre, Escòcia, 1813 - 1873), explorador i missioner escocès
# Yuan Shang

    En aquest nom xinès, el cognom és Yuan.
Yuan Shang (177–207), nom estilitzat Xianfu (顯甫), va ser un senyor de la guerra durant el període de la tardana Dinastia Han de la història xinesa. Va ser el tercer fill del senyor de la guerra Yuan Shao, i va succeir al seu pare. En la novel·la històrica del Romanç dels Tres Regnes de Luo Guanzhong, Yuan Shang va ser descrit com "fort però arrogant", i era el fill favorit del seu pare.

## Referències

* Chen Shou. San Guo Zhi. Yue Lu Shu She, 2002. ISBN 7-80665-198-5.
* Luo Guanzhong. San Guo Yan Yi. Yue Lu Shu She, 1986. ISBN 7-80520-013-0.
# Novouliànovka (Txornomórske)

* Per a altres significats, vegeu «Novouliànovka».
Novouliànovka (en ucraïnès i en rus: Новоульяновка) és un poble de la República Autònoma de Crimea a Ucraïna, que el 2014 tenia 239 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Stegastes variabilis

Stegastes variabilis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 12,5 cm de longitud total.

## Distribució geogràfica

Es troba des de Florida, el Golf de Mèxic i el Carib fins al Brasil.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Castelnau, F. L. 1855. Poissons. In: Animaux nouveaux or rares recueillis pendant l'expédition dans les parties centrales de l'Amérique du Sud, de Rio de Janeiro a Lima, et de Lima au Para; exécutée par ordre du gouvernement Français pendant les années 1843 a 1847... Part 7, Zoology. Exped. Amer. Sud. v. 2: i-xii + 1-112, Pls. 1-50.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jean Saint-Fort Paillard

Jean Saint-Fort Paillard (Saint-Cyr-l'École, 4 d'agost de 1913 - Pebble Beach, 16 de gener de 1990)
va ser un genet francès que va disputar tres edicions dels Jocs Olímpics d'Estiu.
El 1948, als Jocs de Londres, va disputar dues proves del programa d'hípica. Guanyà la medalla d'or en la prova de doma per equips, mentre en la doma individual fou sisè. Quatre anys més tard, als Jocs de Hèlsinki destaca una quarta posició en la prova de doma per equips, mentre als Jocs de Melbourne de 1956 no va obtenir cap resultat destacat.

## Referències

* ↑ «Olympedia – Jean Saint-Fort Paillard». [Consulta: 7 juny 2021].